ट्राई सीरीज में अपने तीन मुकाबले हारकर सीरीज से बाहर हो जाने के बाद भारत ने आखिरकार अपने आखिरी लीग मैच में जीत दर्ज की. स्मृति मंधाना के अर्धशतक और अनुजा पाटिल की गेंदबाजी की बदौलत भारत ने ब्रेबॉन स्टेडियम में इंग्लैंड को आठ विकेट से मात दी. इंग्लैंड को 107 रनों पर समेटने के बाद भारत ने अच्छी शुरुआत की. सलामी बल्लेबाज मिताली राज और स्मृति मंधाना ने पहले तीन ओवर में 30 रन जड़ दिए. इसके बाद मिताली राज छह रन के स्कोर पर हेजल का शिकार बनी. मिताली के आउट होने के कुछ समय बाद ही जेमिमा भी हेजल का ही शिकार बनीं.